|  |  |  |
| --- | --- | --- |
| Description: Description: Description: Description: C:\Users\User\Desktop\image-2016-07-11-21150609-0-stema-acvila-coroana-cap.png | **ROMÂNIA**  **JUDEŢUL BISTRIŢA-NĂSĂUD**  **COMUNA ŞIEU-ODORHEI**  **CONSILIUL LOCAL**  TEL.0263351778,FAX.0263351706  e-mail:primariasieu\_odorhei@yahoo.com | Description: Description: Description: Description: C:\Users\User\Desktop\GetImage.jpg |

**H O T Ă R Â R E**

**privind aprobarea *Programului de măsuri pentru buna gospodărire***

***a comunei Şieu-Odorhei***

Consiliul Local al comunei Şieu-Odorhei, judeţul Bistriţa-Năsăud, întrunit în şedinţa ordinară din data de 30.06.2021, la care participă un număr de.10 consilieri din totalul de 11 consilieri în funcţie ,

**Având în vedere :**

- proiectul de hotărâre privind aprobarea *Programului de măsuri pentru buna gospodărire*

*a comunei Şieu-Odorhei*

- Referatul de aprobare al Primarului nr. 1092 din 20.04.2021;

- Raportul de specialitate nr.1093 din 20.04.2021 întocmit de Secretar general comună;

- Raportul Comisiei pentru administație publică, juridică, apărarea ordinii și liniștii publice, a drepturilor cetățenilor nr. 47/30.06.2021;

- Raportul Comisiei pentru învățământ, sănătate, cultură, protecție socială, activități sportive și agrement nr. 46/30.06.2021;

- Raportul Comisiei pentru program de dezvoltare economico socială, buget, finanțe, administrția domeniului public și privat al comunei, agricultură, gospodărire comunală, protecția mediului, servicii și comerț nr. 45/30.06.2021;

**In conformitate cu :**

- Ordonanţa Guvernului nr. 21/2002, privind gospodarirea localitatilor urbane si rurale, cu modificarile si completarile ulterioare;

- Ordonanţa de Urgenţă a Guvernului nr. 195/2005 prind protecţia mediului, cu modificările şi completările ulterioare;

- Legea nr. 24/2007 privind reglementarea şi administrarea spaţiilor verzi din intravilanul localităților, republicată, cu modificările şi completările ulterioare;

-Ordonanţa Guvernului nr.43/1997 privind regimul drumurilor ,cu modificările şi completările ulterioare;

-Legea Apelor nr.107/1996,cu modificările şi completările ulterioare,modificată şi completată prin Legea nr.112/2006;

-Legea nr.50/1991 privind autorizarea executării construcţiilor şi unele măsuri pentru realizarea locuinţelor,republicată,cu modificările şi comletările ulterioare;

-Ordonanţa Guvernului nr.2/2001 privind regimul juridic al contravenţiilor,aprobată prin Legea nr.180/2002,cu modificările ulterioare;

- Legea nr. 24/2000 privind nornmele de tehnică legislativă.

In temeiul dispozitiilor art. 129 alin. 7 lit. i), art. 139 alin. 1 și art. 196 alin. 1 lit.,a) din OUG nr. 57/2019 privind Codul administrative,

**HOTĂRĂŞTE :**

**Art.1.** Se aprobă „**Programului de măsuri pentru buna gospodărire a comunei Şieu-Odorhei**, conform anexei nr. 1 la prezenta hotărâre.

**Art.2.** Se aprobă obligaţiile şi responsabilităţile care revin instituţiilor publice, agenţilor economici, cetaţenilor pentru buna gospodărire a comunei Şieu-Odorhei şi respectarea condiţiilor de mediu, conform anexei. nr. 2 la prezenta hotărâre.

**Art.3.** Se stabilesc sancţiunile pentru nerespectarea obligaţiilor şi responsabilităţilor prevăzute la art.2., conform anexei nr. 3 la prezenta hotărâre.

**Art.4.** Persoanele care deţin în proprietate sau care exploatează proprietăţi forestiere au obligaţia să respecte întocmai H.G. nr. 1004/2016, pentru aprobarea Normelor referitoare la provenienţa, circulaţia şi comercializarea materialelor lemnoase, la regimul spaţiilor de depozitare a materialelor lemnoase şi al instalaţiilor de prelucrat lemn rotund, precum şi a unor măsuri de aplicare a Regulamentului (UE) nr. 995/2010 al Parlamentului European şi al Consiliului din 20 octombrie 2010 de stabilire a obligaţiilor ce revin operatorilor care introduc pe piaţă lemn şi produse din lemn.

**Art.5**. Constatarea contravenţiilor şi aplicarea sancţiunilor prevăzute în prezenta hotărâre se va face de primarului / viceprimarul comunei Şieu-Odorhei în prezenţa şefului SVSU ,împreună cu organele de poliţie de pe raza comunei Şieu-Odorhei. Sumele provenite din amenzi se fac venit la bugetul local.

**Art.6.** Sancţiunile cuprinse în prezenta hotărâre se aplică conform prevederilor Ordonanţei Guvernului României nr. 2 din 2001 privind regimul juridic al contravenţiilor, cu modificările și completările ulterioare.

**Art.7.** Cu aducerea la indeplinire a prevederilor prezentei hotărâri raspunde:Primarul - Viceprimarul comunei Şieu-Odorhei ,şef serviciu SVSU.

**Art.8.** La data intrării în vigoare a prezentei hotărâri, orice dispozitii contrare isi inceteaza valabilitatea

**Art.9.** Prezenta hotărâre va fi comunicată Instituției Prefectului Judeţul Bistriţa-Năsăud, Primarului comunei Şieu-Odorhei, viceprimarul comunei Şieu-Odorhei, şef serviciu SVSU şi va fi adusă la cunoştinţă publică, în condiţiile legii. către persoanele cărora li se adresează.

**Contrasemnează,**

**PREŞEDINTE DE ŞEDINŢĂ , SECRETAR GENERAL Simion-Florin Bălan Ersilia-Ionel Năsăudean**

**Şieu-Odorhei la 30.06 .2021**

**Nr. 21**

***Hotarârea a fost adoptată cu 10 voturi „pentru” , 0 “impotrivă” ,0“abţineri”***

***din 10 consilieri prezenţi,din 11 consilieri aleşi.***

**Anexa nr. 1 la HCL Şieu-Odorhei nr. 21/30.06.2021**

**Programului de măsuri pentru buna gospodărire**

**a comunei Şieu-Odorhei**

|  |  |  |  |
| --- | --- | --- | --- |
| **Nr.**  **crt** | **MASURA** | **TERMEN** | **RESPONSABILI** |
|  | Decolmatarea cursurilor de apa,podurilor,podetelor,rigolelor,santurilor | permanent | Viceprimar, Compartiment Situatii de urgenta si administrativ gospodaresc  Cetăţeni |
| 2 | Sapare de santuri si curatarea rigolelor de curgere,a albiilor cursurilor de apa,a podurilor,podetelor aferente proprietatii | permanent | Viceprimar, Compartiment Situatii de urgenta si administrativ gospodaresc  Cetăţeni |
| 3 | Colectarea gunoiului menajer de pe raza comunei ,cu stricta regularitate | permanent | Viceprimar,  Firma de salubrizare. |
| 4 | Controlul permanent al respectarii legislatiei in domeniul constructiilor | permanent | Viceprimar, Compartiment urbanism, |
| 5 | Respectarea stricta a normelor de igiena in unitati comerciale si prestari servicii | permanent | Viceprimar, |
| 6 | Pastrare in buna stare de folosinta a indicatoarelor rutiere,fixarea de noi indicatoarelor rutiere,fixarea de noi indicatoare acolo unde este necesar si panouri ‘’Pastrati curatenia’’ | permanent | Viceprimar, Compartiment urbanism, |
| 7 | Intretinerea si curatirea permanenta a santurilor ,rigolelor aferente drumurilor comunale | permanent | Viceprimar,  Cetăţeni |
| 8 | Intretinerea si protejare spatiilor verzi. | Lunile 4-10 | Viceprimar |
| 9 | Responsabilizarea tuturor locuitorilor in mentinerea curateniei pe domeniul public in dreptul locuintei fiecarui alaturi de consilierul responsabil in zona si sector | permanent | Viceprimar .Consilieri |
| 10 | Se interzice depozitarea furajelor si gunoiului provenit de la animale pe domeniul public,albiile si cursurile de apa | permanent | . Viceprimar |
| 11 | Este interzisa spalarea utilajelor agricole si masinilor pe domeniul public. | permanent | Viceprimar, |
| 12 | Montare indicatoare de tonaj pe drumurile publice | permanent | Viceprimar, Compartiment urbanism, |
| 13 | Interzicerea arderilor de vegetatie. | Lunile 3-11 | Viceprimar .Compartiment Situaţii de urgenţă |
| 14 | Plantare de arbori arbusti in zonele cu risc de alunecare. | Lunile 2- 3;10-11 | Viceprimar,Compartiment urbanism. Compartiment Situatii de urgenta si administrativ gospodaresc |
| **Nr.**  **crt** | **MASURA** | **TERMEN** | **RESPONSABILI** |
| 15 | Pastrarea igienei in imobilele si incintele detinute sub orice forma, prin activitati de curatare,dezinsectie si deratizare | . permanent | Viceprimar, Compartiment Situatii de urgenta si administrativ gospodaresc |
| 16 | Efectuarea si mentinerea curateniei trotuarelor,a partii carosabile a strazii sau a drumului,a locurilor de parcare pe care le folosesc si sa indeparteze zapada si gheata de pe trotuarele din dreptul imobilelor si incintelor in care isi desfasoara activitatea. | Lunile1- 3;  11-12 | Viceprimar, Compartiment Situatii de urgenta si administrativ gospodaresc  Cetăţeni |
| 17 | Se interzice stationare utilajelor ,masinilor agricole,autoturismelor si masinilor mari in zone de restrictie rutiera | permanent | Viceprimar,  Cetăţeni |
| 18. | Sanctionarea neîntreţinerii locuinţelor pe care le deţin în proprietate sau cu chirie, a anexelor gospodăreşti, a curţilor şi împrejmuirilor acestora | permanent | Viceprimar,  Cetateni |
| 19. | Responsabilizarea tuturor locuitorilor in mentinerea curateniei pe domeniul public ,in dreptul locuintei fiecareia ,alaturi de consilierul responsabil de zona si sector. | permanent | Viceprimar, Consilierii locali |
| 20. | Respectarea PUG si a normelor legale privind constructiile | permanent | Compartiment urbanism, |
| 21. | Reabilitare şi întreţinerea Monumentelor eroilor din comună și modernizarea spaţiilor aferente prin plantarea de arbuști ornamentali și aranjamente florale. | permanent | Primar, Viceprimar |
| 22. | Înlocuirea becurilor arse de la iluminatul public | Permanent | Viceprimar,consilieri |
| 23. | Conştientizarea cetăţenilor prin informări cu privire la colectarea selectivă | Permanant | Primar,vicepimar,consilieri |

**Anexa nr. 2 la HCL Şieu-Odorhei nr. 21/30.06.2021**

**Obligațiile si responsabilitățile care revin instituțiilor publice,**

**agenților economici, cetățenilor**

**pentru buna gospodărire a comunei Şieu-Odorhei şi respectarea condițiilor de mediu**

**Art.1. Instituţiilor publice, agenţilor economici şi celorlalte persoane juridice le revin următoarele obligaţii:**

**a)** să întreţină în stare corespunzătoare imobilele în care îşi desfăşoară activitatea, prin efectuarea lucrărilor de reparaţii, amenajări şi a altor lucrări specifice;

**b)** să asigure repararea, spălarea geamurilor şi a vitrinelor, înlocuirea celor sparte, întreţinerea firmelor şi a faţadelor imobilelor în care îşi desfăşoară activitatea, inclusiv spălarea, curăţarea şi zugrăvirea periodică a acestora;

**c)** să asigure curăţenia la locurile de depozitare a materialelor în curţile interioare şi pe celelalte terenuri pecare le deţin, precum şi pe căile de acces;

**d)** să asigure igiena în imobilele şi incintele deţinute sub orice formă, prin activităţi de curăţare, dezinsecţie şi deratizare;

**e)** să depoziteze corespunzător reziduurile menajere, industriale, agricole, precum şi materialele refolosibile conform contractului incheiat cu operatorul unic de salubrizare.

**f)** să efectueze şi să menţină curăţenia trotuarelor, a părţii carosabile a străzii sau a drumului, a locurilor de parcare pe care le folosesc şi să îndepărteze zăpada şi gheaţa de pe trotuarele din dreptul imobilelor şi incintelor în care îşi desfăşoară activitatea, potrivit normelor stabilite de consiliile locale;

**g)** să respecte măsurile stabilite de consiliul local pentru asigurarea igienei publice şi curăţeniei în localităţi;

**h)** să asigure curăţarea mijloacelor de transport şi a utilajelor la intrarea acestora pe drumurile publice.

**i)** sa afiseze la loc vizibil panoul de indentificare a societatii care sa cuprinda : denumirea societatii, obiectul activitatii si datele de indentificare.

**Art.2. – Cetăţenilor comunei Şieu-Odorhei , precum şi celor aflaţi în trecere le revin următoarele obligaţii:**

**a)** întreţinerea şi curăţenia locuinţelor pe care le deţin în proprietate sau cu chirie, a anexelor gospodăreşti, a curţilor şi împrejmuirilor acestora;

**b)** curăţarea faţadelor locuinţelor şi a altor construcţii amplasate la frontul străzii, tencuirea şi zugrăvirea periodică a acestora, potrivit măsurilor stabilite de consiliile locale;

**c)** finalizarea construcţiilor începute, pe baza autorizaţiilor eliberate de primari, în condiţiile şi în termenele stabilite de acestea;

**d)** repararea şi întreţinerea instalaţiilor aferente imobilelor;

**e)** menţinerea curăţeniei pe trotuare, pe partea carosabilă a străzii sau a drumului, pe porţiunea din dreptul gospodăriei şi a locurilor de parcare pe care le folosesc;

**f)** îndepărtarea zăpezii şi a gheţii de pe trotuarele din dreptul imobilelor în care locuiesc sau pe care le folosesc în alte scopuri;

**g)** păstrarea curăţeniei pe arterele de circulaţie şi în locurile publice;

**h)** respectarea măsurilor stabilite de consiliul local pentru asigurarea igienei publice şi a curăţeniei în localităţi;

**i)** depozitarea reziduurilor menajere şi a gunoaielor numai în locurile special amenajate de autorităţile administraţiei publice locale;

**j)** curăţarea mijloacelor de transport la intrarea acestora pe drumurile publice.

**k)** curăţarea şi întreţinerea şanţurilor, rigolelor şi podeţelor aferente proprietăţii.

**l)**La inceputul fiecărui an calendaristic, persoanele fizice vor depune la Compartimentul taxe şi impozite din cadrul UAT Comuna Şieu-Odorhei o declaraţie referitoare la numărul de persoane aflate în gospodărie, pentru calculul taxei de salubrizare; agentii economicii au obligatia de a incheia contracte de prestari sevicii de salubrizare cu unicul operator de pe raza comunei Şieu-Odorhei.

**m)** să nu staționeze pe partea carosabilă, să nu blocheze ulițele și drumurile sătești, pentru a nu împiedica accesul autospecialelor de interventie (ambulanta, politie, pompieri) in cazul unui eventual eveniment care ar necesita prezenta acestora in zona respectivă .

**n)**să nu rastoarne sau sa deplaseze de la locurile amplasate publelele destinate colectarii deseurilor menajere .

**o)**să gestioneze corespunzător deșeurile animale pentru ca acestea să nu provoace disconfortul vecinilor.

**Art.3. Instituţiile publice, agenţii economici, precum şi cetăţenii comunei Şieu-Odorhei, au obligaţia să respecte următoarele reguli:**

**(1)** Să respecte restricţiile sau interdicţiile pentru protecţia apei sau atmosferei.

**(2)** Să nu provoace poluare, prin evacuarea cu ştiinţă în apă în atmosferă sau pe sol a unor deşeuri sau substanţe periculoase.

**(3)** Să nu depoziteze în spaţii subterane, deşeuri sau alte substanţe periculoase.

**(4)** Să nu depoziteze materiale de construcţii sau de altă natură pe spaţiul verde, trotuare sau carosabil, fiind interzisă folosirea domeniului public, îngrădirea, construcţiile improvizate şi în alte scopuri personale, fără avizul autorităţii administraţiei publice locale.

**(5)** Să nu distrugă sau să taie copacii de pe domeniul public sau privat al comunei.

**(6)** Să nu distrugă sau să rupă florile ori alte ornamente de pe domeniul public al comunei.

**(7)** Să respecte reglementările referitoare la regimul de acces şi circulaţie, staţionarea, parcarea pentru diferite categorii de vehicule, fiind interzis parcarea şi staţionarea acestora pe spaţiul zonă verde, trotuare, staţii destinate mijloacelor de transport în comun sau alte locuri nepermise în acest scop.

**(8)** Să nu păşuneze animalele în locurile unde acesta este interzis.

**(9)** Să respecte prevederile legale în ce priveşte buna organizare şi funcţionare a transportului înterjudeţean şi şcolar, păstrarea curăţeniei şi aspectului corespunzător al vehiculelor.

**(10)** Să nu spele autovehiculele pe domeniul public, în faţa fântânilor sau a cişmelelor, cât şi în apropierea sau albiile pârâurilor şi în special al rîului Şieu de pe raza comunei Şieu-Odorhei.

**(11)**Să nu deverseze dejecţii de orice fel în şanţul stradal, pe drumurile publice, în albiile râului sau pârâurilor.

**(12)**Să nu păşuneze sau să lase libere animalele care reprezintă pericol pentru siguranţa pietonilor ori pentru circulaţia autovehiculelor, pe şanţul stradal, pe drumurile comunale sau pe proprietăţile private ale locuitorilor comunei.

**(13)**Să nu deţină şi să nu permită accesul liber al animalelor sau păsărilor pe domeniul public. **(14)**Să nu execute lucrări neautorizate de dezinsecţie sau aplicarea de pesticide precum şi a substanţelor care afectează insectele polenizatoare.

**(15)P**rezentarea la solicitarea agenţilor constatatori de către prestatorul de lucrare la punctul de lucru a documentelor şi a avizelor eliberate de către serviciile de specialitate ale UAT Comuna Şieu-Odorhei.

**(16)**Tulburarea liniştii locuitorilor între orele 22,00 – 08,00 prin producerea de zgomote sau prin folosirea de aparate utilaje sau instalaţii de orice natură, situate în perimetrul apropiat imobilelor cu destinaţia de locuinţe sau cu caracter social în mediul rural.

**(17)**Împrejmuirea corespunzătoare a terenurilor aflate în proprietate, chirie, concesiune, comodat, amplasate în intravilanul şi/sau extravilanul comunei Şieu-Odorhei, pentru a împiedica producerea de depozite de deşeuri de orice natură sau de accidente cu victime. **(18)**Toaletarea arborilor si arbustilor situati la limita proprietatii care afecteaza circulatia pietonala si/sau circulatia auto.

**(19)** Se interzice calarea utilajelor pe drumurile comunale,pe DJ și DN ce străbat comuna Şieu-Odorhei fără folosirea unor protectoare de lemn sau cauciuc,

**(20)** Pe drumurile comunale ,pe DJ și DN ce străbat comuna Şieu-Odorhei este interzisă circulația vehiculelor având montate lanțuri antiderapante, atunci când carosabilul nu este acoperit cu gheață sau polei.

**Art.5.** Persoanele care deţin în proprietate sau care exploatează proprietăţi forestiere au obligaţia să respecte întocmai H.G. nr. 1004/2016 pentru aprobarea Normelor referitoare la provenienţa, circulaţia şi comercializarea materialelor lemnoase, la regimul spaţiilor de depozitare a materialelor lemnoase şi al instalaţiilor de prelucrat lemn rotund, precum şi a unor măsuri de aplicare a Regulamentului (UE) nr. 995/2010 al Parlamentului European şi al Consiliului din 20 octombrie 2010 de stabilire a obligaţiilor ce revin operatorilor care introduc pe piaţă lemn şi produse din lemn.

**Art.6.** Poliţia rurală Şieu-Odorhei este abilitată să execute patrulări şi acţiuni pe timp de zi şi pe timp de noapte împreună cu administratorii de păşuni ori cu specialişti ai Ocoalelor Silvice pentru păstrarea integrităţii păşunilor din domeniul administraţiei publice locale a Comunei Şieu-Odorhei.

**Art.7**. Constatarea faptelor care constituie contravenţii revine primarului şi/sau viceprimarului, în prezenţa şefului SVSU,împreună cu organele de poliţie de pe raza comunei Şieu-Odorhei .Sumele provenite din amenzi se fac venit la bugetul local.

**Art.8.** Sancţiunile cuprinse în prezenta hotărâre se aplică conform prevederilor Ordonanţei Guvernului României nr. 2 din 2001 privind regimul juridic al contravenţiilor, cu modificările și completările ulterioare şi se completează cu cele prevăzute de către legile speciale în vigoare.

**Art.9.** (1)Contravenienţii beneficiază de posibilitatea achitării a jumătate din minim în termen de 15 zile de la comunicarea Procesului-verbal de contravenţie.

(2)Împotriva Procesului-verbal de contravenţie se poate depune plângere la sediul emitentului, în termen de 15 zile de la comunicare,aplicându-se în acest sens,prevederile Ordodnanţei Guvernului nr.2/2001 privind regimul juridic al contravenţiilor.

**Anexa nr. 3 la HCL Şieu-Odorhei nr. 21/30.06.2021**

**Constituie contravenție, și se sancționează conform prevederilor Ordonanței Guvernului României nr. 2/2001 privind regimul juridic al contravențiilor cu modificările ulterioare, după cum urmează:**

**a)** încălcarea prevederilor art.2, lit.a),b), f), h), j), și ale art.4, alin.(7), (9), (13)se sancționează cu amendă cuprinsă între 100 și 300 lei;

b) încălcarea prevederilor art.2, lit.e),k),și aleart.4, alin.(6),(10),(14),se sancționează cu amendă cuprinsă între 100 și 500 lei;

c) încălcarea prevederilor art.1, lit.b), c), d), f), ale art.2, lit.d), g), și aleart.4, alin.(8),(11), (12), (16), (18), (19), se sancționează cu amendă cuprinsă între 200 și 600 lei;

d) încălcarea prevederilor art. 1, lit.e),ale art.2, lit.i),și aleart.4, alin.(5),(15), (17), se sancționează cu amendă cuprinsă între 200 și 1000 lei;

e) încălcarea prevederilor art.1, lit.a), i), se sancționează cu amendă cuprinsă între 300 și 600 lei;

f) încălcarea prevederilor art.1, lit.g),h),și ale art.2, lit.c),j),o) ; și ale art. 4 alin. 20) și 21) se sancționează cu amendă cuprinsă între 300 și 1000 lei;

g) încălcarea prevederilor art. 3, alin.(2), și aleart.4,alin.(1), (2), (3), se sancționează cu amendă cuprinsă între 500 și 2500 lei;

h) încălcarea prevederilor art. 4, alin.(4), se sancționează cu amendă cuprinsă între 1000 și 2500 lei;

i) încălcarea prevederilor art. 3, alin.(1), se sancționează cu amendă cuprinsă între 1500 și 2500 lei;